Publication: Magyar Közlöny
Issue: MK-2010-54 (Year: 2010, Number: 54)
Era: contemporary
Section: 2. melléklet a 16/2010. (IV. 15.) EüM rendelethez
Paragraph Index: 138

3. melléklet a 16/2010. (IV. 15. EüM rendelethez A szakképzõ hellyé minõsítés feltételei Az egészségügyi szolgáltatást végzõ intézmények, azok osztályai vagy részlegei szakképzõ hellyé minõsítése a következõ szempontok alapján történik: 1. A szakképzés egész idõtartamára és valamennyi elemének teljesítésére megfelelõ képzõhely: 1.1. ahol a szakképzést vezetõ oktató az adott szakterületen 1.1.1. legalább 5 éve megszerzett szakképesítéssel és tudományos minõsítéssel, vagy 1.1.2. legalább 10 éve megszerzett szakképesítéssel rendelkezik; 1.2. ahol a szakképzést végzõ oktató az adott szakterületen legalább 5 éve megszerzett szakképesítéssel rendelkezik; 1.3. amely a betegforgalmi és beteg-összetételi adatok alapján alkalmas a teljes szakképzési program vagy legalább annak 75%-a oktatására, azzal, hogy a fennmaradt 25% oktatása a felsõoktatási intézmény által kijelölt más szakképzõ hellyé minõsített képzõhelyen történik; 1.4. ahol a szükséges kapcsolódó szakterületek és diagnosztikai részlegek elérhetõsége és együttmûködése biztosított; 1.5. amely rendelkezik belsõ minõségbiztosítási rendszerrel; 1.6. ahol az adott szakterületre vonatkozó hazai és nemzetközi irodalom, továbbá a szükséges oktatási infrastruktúra a jelölt számára hozzáférhetõ módon rendelkezésre áll; valamint 1.7. ahol rendszeres tudományos tevékenységet végeznek. 2. A szakképzés egyes elemeinek teljesítésére megfelelõ képzõhely: 2.1. Gyógyintézeti osztály, illetve kutatóintézet esetén: 2.1.1. ahol a szakképzést vezetõ oktató az adott szakterületen legalább 5 éve megszerzett szakképesítéssel rendelkezik; 2.1.2. amely a betegforgalmi és beteg-összetételi adatok alapján alkalmas a szakképzési program egyes elemeinek oktatására; 2.1.3. ahol a szakma mûveléséhez szükséges kapcsolódó szakterületek és diagnosztikai részlegek az oktatott terület kívánalmainak meg fele lõen rendelkezésre állnak; 2.1.4. amely rendelkezik belsõ minõségbiztosítási rendszerrel; valamint 2.1.5. ahol az adott szakmára vonatkozó hazai és nemzetközi irodalom, valamint az oktatási infrastruktúra a jelölt számára hozzáférhetõ módon rendelkezésre áll. 2.2. Egyéni praxisban történõ részképzés esetén: 2.2.1. ahol a szakképzést vezetõ oktató az adott szakterületen legalább 5 éve megszerzett szakképesítéssel rendelkezik; 2.2.2. amely a betegforgalmi és beteg-összetételi adatok alapján alkalmas a szakképzési program egyes elemeinek oktatására; 2.2.3. amely rendelkezik belsõ minõségbiztosítási rendszerrel; valamint 2.2.4. ahol az oktató és a felsõoktatási intézmény között rendszeres szakmai kapcsolat áll fenn. Az 1.1. és 1.2. alpontban, a 2.1.1. alpontban, valamint a 2.2.1. alpontban foglalt rendelkezéseket a szakképzés bevezetésétõl számított 8. év elteltét köve tõen kell alkalmazni, azzal, hogy ezen idõpontig is a szakképzést vezetõ és végzõ oktatónak megfelelõ szakképesítéssel rendelkeznie kell.

Source: https://magyarkozlony.hu/hivatalos-lapok/d0cb136123ae9716d2570e8b4489d7994e169dff/dokumentumok/3d8465e24bb54523a8d115798b6b6e4bf924df5e/letoltes